183 Intelligere

Debemus intelligere ea que supra nos, Luc. 2[:50] Deum. Rom. 1[:20]: *Invisibilia* Dei *per ea quæ facta sunt, intellecta, conspiciuntur*.

Et hoc patet in duplici libro, quia in libro scripture quo relucent figure legales contentus prophetales, Luc. vltimo [24:45] dedit *illis sensum ut intelligerent Scripturas.* Similiter in libro nature vbi intellectus inuenit dictum quia in magnitudine creaturarum reperitur Dei omnipotencia, in pulchritudine et ordine Dei sapiencia, in vtilitate et fructu Dei bonitas et clemencia. Ideo dicitur Sap. 13[:5]: *a magnitudine speciei et creaturæ cognoscibiliter poterit* eorum *creator videri*.

Secundo, debemus intelligere ea que sunt iuxta nos, scilicet, proximum, Eccli. [31:18]: *Intellige quæ sunt* /f. 53ra/ *proximi tui* de *teipso*. Nam in frigore et in fame et siti ac dolore debeo intelligere proximi necessitatem et sic qui bene intelligunt promouetur. Sic est de hominibus compassionis quod ipsi aliquando promouebuntur a Deo, Psal. [40:2]: *Beatus qui intelligit super egenum et pauperem*.

Tercio, debemus intelligere quo infra nos sunt, scilicet, corpus et animam. Nam sicut oculus dirigit manum ad opus et in motu exteriori, ita intellectus dirigit cor nostrum in opere interiori. Vnde intellectus dicitur quasi interior lectus quia animam informat et quietat, uel dicitur intellectus quasi interior locus quia sicut continet et conseruat locatum, sic intellectus et bona consciencia dictant pocius dicitur inuentum quam homo, Psal. [48:13]: *Homo, cum in honore esset, non intellexit*. Hic est eciam sciendum quod homo debet intelligere multa quia pertinencia ad seipsum, pertinencia ad proximum, pertinencia ad Deum.

Pertinencia ad seipsum sunt tria. Primo, quid credendum quia verum ut ei assenciat, Eccli. 5[:13]: *Esto mansuetus ad audiendum verbum* Dei, *ut intelligas*. Et 2 Tim. 2[:7]: *Intellige quæ dico: dabit enim tibi Dominus* Deus *in omnibus intellectum*. Sed heu quia multi habent cor excecatum ita quod non intelligant, Mark. [4:12]: *Ut videntes et non videant: et* intelligentes *non intelligant*.

Secundo, quid agendum quia bonum sicut viator nititur intelligere ab alio que scit via melior ut per eam vadat, Jos. 1[:7] *Ut intelligas cuncta quæ agis*. Non recedat volumen legis huius de ore tuo, et Prou. 14[:8]: *Callidi est intelligere viam suam*. Sed heu quia secundum Psal. [13:2]: *Dominus de cælo prospexit super filios hominum, ut videat si est* intelligant.

Tercio, quid cauendum quia peccatum. Sic infirmus nititur intelligere que sunt ibi nociua ut precaueat, Eccli. 3[:32]: *Sapiens cor et intelligibile abstinebit se a peccatis*. Et in Psal. [118:104]: *A mandatis tuis intellexi; propterea odivi viam iniquitatis*.

¶ De hiis tribus, Ysai. 52[:13]: *Ecce servus meus intelliget, et elevabitur*. Et Deut. 32[:29]: *Vtinam saperent, et intelligerent, ac novissima providerent*. Sed heu quia in Psal. [81:5] dicitur, *Nescierunt, neque intellexerunt; in tenebris ambulant*. Exemplum de illo qui emit centum solidatos sapientie.

¶ Item pertinencia ad proximum sunt tria secundum illa tria que homo habet sibi apropriata que sunt corporalia, corpus et animam secundum hec debet homo intelligere.

Primo, indigenciam proximi ut eo subueniat sicut auis attendens pullorum fame pascit eos, Psal. [40:2]: *Beatus qui intelligit super egenum et pauperem*.

Secundo, insolenciam eius ut eam castiget, Psal. [2:10]: *Et nunc, reges, intelligite; erudimini, qui judicatis*. Et Eccli. 31[:18]: *Ex teipso intellige quæ sunt proximi tui*. Et Sap. 6[:2]: *Audite, reges, et intelligite; discite, judices finium terræ*.

Tercio, ignoranciam eius ut ipsam doceat, Prou. 1[:5]: *Audiens sapiens, sapientior erit, et intelligens gubernacula possidebit*. Et Prou. 14[:35]: *Acceptus est regi minister intelligens*.

Tercius, pertinencia ad Deum sunt tria que debet homo intelligere. Primo, intelligat Domini curialem premunitorem ut sic magis caueat, sic seruus cauet igitur in presencia Domini, Psal. [93:8]: *Intelligite, insipientes in populo; et stulti, aliquando sapite*. Sed multi sunt sicut pueri qui cum clauserint oculos suos putant se a nemine videri, Eccli. 23[:27]: *Et non intelligit* quod *omnia videt oculus eius*.

Secundo, debet homo intelligere Deum fore mirabilem bonorum retributorem ut ei pocius seruiat, Psal. [100:1-2]: *Psallam, et intelligam in via immaculata: quando*. Sed heu quia Ysai. 1[:3] dicitur, *cognovit bos possessorem suum, et asinus præsepe domini sui; Israël non intellexit.*

Tercio, debet intelligere Deum fore terribilem malorum punctorem et sic eum magis timeat, [Psal. 49:21-22]: *existimasti iniquam quod ero tibi similis*, etc. vsque *intelligite hæc, qui obliviscimini Deum*. Sed heu qui secundum Psal. [105:7]: *Patres nostri in Ægypto non intellexerunt mirabilia tua*.

¶ Circa istam punicionem attendenda sunt tria. Primo, iudicis seueritas, Psal. [2:10-13]: *Et nunc, reges, intelligite; erudimini, qui judicatis*, etc. vsque *ira eius,* modus mansueti est, quia tarde irascitur sed tunc fortiter.

Secundo, eructatus acerbitas, Matt. 13[:49-50]: *Exibunt angeli, et separabunt [malos] de medio*, etc., vsque *stridor dentium.*

Tercio, acerbitatis perpetuitas, Jer. 20[:11]: *Non intellexerunt opprobrium sempiternum, quod numquam delebitur*. Et Jer. 30[:24]: *In novissimo dierum intelligetis ea*. Sicut contigit de talpa que habens oculos /f. 53rb/ sub pelle seta est Deum viuit, sed munente morte rumpetur pelle et videt Eph. 5[:5]: *Hoc* autem *scitote intelligentes.*

¶ Circa premiatores accendendas sunt. Primo, benignitas, Psal. [106:43]: *Quis sapiens, et custodiet hæc, et intelliget misericordias Domini?*

Secundo, premii delectabilitas, Sap. 3[:7-9]: *Fulgebunt* et casus in qua auctoritate implicantur. Quatuor dotes corporis que sunt claritas quia fulgebunt; subtilitas quia *tamquam scintille*; agilitas quia *discurrent*; inpassibilitas quia *regnabit in perpetuum,* et sequitur, *Qui confidunt in* Domino *intelligent veritatem*.

Tercio, predicorum perpetuitas, [Sap. 4:14]: *Populi videntes, et non intelligentes, talia*, etc.